runetrust/blame-folketinget-dk huggingface dataset:
Per Clausen (EL), 2014-06-02:
F.eks. den konstatering, at hvad Bolivias præsident sagde umiddelbart efter klimatopmødet i København, nemlig at det, man havde aftalt her, hverken sikrede 1- eller 2-gradersmålsætningen, men snarere 4-5-graders temperaturstigning i de kommende år, har nu vist sig at være det, som FN siger, altså at det er der, vi er.
Jakob Ellemann-Jensen (V), 2019-03-27:
Sikkerhedsstyrelsen har lavet en kampagne, der hedder »For godt til at være sandt«, hvor man kan få gode råd til, hvad man som forældre skal være opmærksom på, når man køber legetøj på nettet, og særlig når man køber legetøj fra butikker uden for EU.
Peter Skaarup (DF), 2007-04-26:
Og selv om Socialdemokraterne ikke vil lave nogen love imod tørklædet – det er der nok også andre partier herinde der ikke vil – så kan Socialdemokraterne vel godt have en holdning til, at tørklæder ikke er af det gode, fordi de giver et signal om, at kvinder bliver diskrimineret og undertrykt.
Per Ørum Jørgensen (KF), 2010-04-22:
Men samtidig kan vi altså også lave en naturmæssig interessant løsning, og det håber jeg da også at Socialdemokraterne vil bidrage til, hvis man efterkommer det ønske, der bl.a. kommer fra vindindustrien, om at placere det her i Østerild, som vi fra De Konservative også lægger op til.
Morten Homann (SF), 2003-02-04:
Men jeg siger: Bliver der en situation, hvor man siger, at man vil kunne løse nogle opgaver - man kan jo ikke sige, hvordan fremtiden vil arte sig - ved at lave en udlicitering, så vil jeg sige, at før man begiver sig ud på den sti, som den her proces har vist kan være meget farefuld, så bliver man nødt til at have nogle meget, meget klare betingelser, som skal være opfyldt, ikke bare så klare, som vi har haft denne her gang, men nogle, hvor vi også lærer af den proces, som vi har været igennem, og hvor vi stiller nogle skærpede krav til sanktioner og skærpede krav til, hvordan man kan komme ud af kontrakten, og også gerne nogle skærpede krav til, hvordan man kan kontrollere den udbyder, som vinder opgaven, for det har jo i virkeligheden vist sig, at det største problem i det her ikke har været kontrollen af DSB's bud i Trafikministeriet, men at man ikke kontrollerede, at Arriva rent faktisk var i stand til at udføre den opgave, som de får utrolig mange millioner skatteyderkroner for at udføre, og det er jo katastrofalt.
Keld Albrechtsen (EL), 2004-04-15:
Sådan er tilstandene jo desværre blevet i miljødebatten her i landet, at vi har en regering med to ministre på det her område, en miljøminister og en fødevareminister, som har Dansk Folkeparti i deres hule hånd, og som desværre benytter sig af den situation til at føre en stadig mere højrevendt og naturfjendsk politik og en politik, der går ud på, at oppositionen bare skal tromles, og så fantastiske påstande om, hvad vores politik vil føre til af tab af arbejdspladser og alt muligt andet.
Hans Kristian Skibby (DF), 2014-10-23:
Man indrømmer jo, og det indrømmer jeg også, at det er en form for økonomisk overgreb over for de 2 pct., som har stemt eksempelvis imod aftalen på Bornholm, men det kunne jo være i virkelighedens verden, som jeg i hvert fald prøver på at befinde mig i, at det er en bedre ting at lære at leve med, end at Bornholms slagteri, Danish Crown, var lukket og alle mænd var sendt hjem.
Peter Kofod (DF), 2025-12-11:
Hvis der er 70 mia. kr. til Ukraine og der er mere til EU-bidraget og der vel er hen imod 60 mia. kr. til havvind og 8-10 mia. kr. til et brintrør gennem Sønderjylland, så er der jo også både 8, 10 og 15 mio. kr., eller hvad SF's ordfører sagde det her forslag koster, til at sørge for, at der bliver taget endnu bedre hånd om og passet godt på de yngste i det her samfund.
Liselott Blixt (DF), 2018-11-23:
I 2008 var det fru Pia Christmas-Møller, der på det tidspunkt var gået ud af Det Konservative Folkeparti, der fremsatte et forslag om, at man skulle kunne tage stilling, hver eneste gang man var oppe hos lægen, præcis det, som Radikales ordfører fremfører om, om ikke vi skal tage og gøre det nu.
Martin Henriksen (DF), 2011-06-14:
Grunden til, at vi bragte det på bane i forbindelse med de finanslovforhandlinger, der var sidste år, var, at vi jo har den holdning, at udlændingepolitikken er et område, som der løbende er behov for at følge, og når man opdager, at der er delområder inden for udlændingepolitikken, hvor der er nogle, der benytter huller i lovgivningen, så er det Folketingets opgave forsøge at lukke de huller.
Lene Espersen (KF), 1999-04-27:
Men jeg må sige, at efter at have lyttet til debatten i dag synes jeg egentlig mest, det er lidt af en debat om kejserens skæg, nemlig om man skal kalde det straf, eller om man skal kalde det forbrugerinformation. Når det kommer til stykket, taler vi jo sådan set om det samme, men har bare forskellige definitioner af det.
Karin Nødgaard (DF), 2012-04-17:
På samme vis skal det være Dansk Folkepartis ønske, at vi, når en hjemmehjælpskommission har arbejdet og fremlagt forslag – og vi ser gerne, at det bliver inden nytår – vil kunne se en lysere fremtid i møde, som vil øge livskvaliteten og sundhedstilstanden og give et bedre fysisk miljø for de medmennesker, som har behov, og som vi som lovgivere og beslutningstagere har en pligt til at tage vare på.
Lars Løkke Rasmussen (V), 2017-03-23:
Hvis jeg lige må starte et andet sted, vil jeg sige, at vi jo i går var vidner til et forfærdende terrorangreb i London, hvor helt uskyldige mennesker mistede livet, fordi formørkede terrorister nærer et dybt had til vores samfundsmodel og de værdier, vi står på og kæmper for i Danmark, Storbritannien, Europa og USA.
René Christensen (DF), 2010-12-02:
Vi er ikke blinde for, at det sagtens kunne ske, og der må man bare sige, at det da er utroligt, at SF, som nu er blevet jubelglade for EU for at være regeringsduelige, sådan har meget skepsis over for det, som foregår i EU, for det her er meget skeptisk i forhold til det, der foregår i EU.
Christian Wedell-Neergaard (KF), 2006-04-06:
Man skal jo på den ene side tilgodese kraftcentret, der skal være mulighed for at udbygge de kulturelle tilbud, og der skal være mulighed for at udbygge infrastruktur osv., men der skal på den anden også skabes et Danmark i balance, hvor yderområderne sikres de nødvendige midler, så de kan løse opgaverne.
Peter Skaarup (DF), 2001-01-17:
Jeg kan sige, at Dansk Kennelklub har meddelt, at der er et problem i, at man ikke har et særskilt forbud imod de her hundekampe, og det er derfor, mit spørgsmål til ministeren er, om ministeren vil sikre, at der kommer et særskilt forbud, ligesom man har det i andre lande.
Morten Bødskov (S), 2020-06-11:
Tusind tak for det, som man vel godt kan kalde en meget positiv modtagelse af det her lovforslag, som jo, som flere allerede har sagt, handler om, hvordan vi kan kompensere boligejerne og lejerne i øvrigt for udskydelsen af boligskatteomlægningen og så foretage – skal vi huske – de sidste tilpasninger af reglerne for de nye ejerboligvurderinger og altså også, som flere har været inde på, tilbagebetalingsordningen.
Jørgen Arbo-Bæhr (EL), 2007-01-25:
Derfor kunne jeg egentlig godt tænke mig at få De Konservatives ordfører til at svare på et forholdsvis enkelt spørgsmål, nemlig hvad De Konservative – med det økonomiske råderum, som der bliver snakket så meget om – vil prioritere: Er det penge, der skal bruges på en bedre velfærd, eller er det penge, der skal bruges til skattelettelser?
Peter Skaarup (DF), 1998-04-16:
Det er rigtigt, at jeg har været medlem af et parti, hvor der var en person, der engang sagde det, men det tog jeg og andre kraftigt afstand fra, og derfor synes jeg, det er lidt for billigt, at vi skal ind på en debat om, hvad jeg tidligere har været medlem af, og hvad man tidligere har gjort i det parti, når jeg i øvrigt argumenterede imod det.
Per Clausen (EL), 2008-05-27:
Mit afsluttende spørgsmål til hr. Per Ørum Jørgensen skal være: Mener hr. Per Ørum Jørgensen, at der findes nogen certificeringsordninger, som er tilstrækkeligt ambitiøse, og som samtidig åbner op for en fortsat anvendelse af førstegenerationsbiobrændstof i den form, som vi kender i dag?
Line Barfod (EL), 2004-04-30:
Det er der eksempler på, ja, og sådan fungerer et demokrati nu, og derfor må vi have nogle valg, hvor man kan skifte ud på dem, der sidder, kan skifte Dansk Folkeparti og de borgerlige partier ud herinde, så vi begynder at give penge til dem, der virkelig har brug for det, og lader de mange mennesker, der i dag står uden for arbejdsmarkedet, få lov til at bidrage til samfundet og de mange opgaver, vi har brug for bliver løst.
Pernille Skipper (EL), 2015-10-29:
Altså, ud over at det er blevet sådan nærmest en religiøs ting nu, hvor man kan tro på landsforræderi eller ikke gøre det – hvilket jo bare udstiller, hvor absurd den her situation er, nemlig at vi har brugt så mange minutter på det her i stedet for at diskutere, hvordan vi fanger folk for de forbrydelser, de egentlig begår – så gentager jeg, at jeg synes, det er ligegyldigt.
Troels Lund Poulsen (V), 2018-03-20:
Der vil jeg allerede gerne i dag sige, at der skal laves en vejledning til, hvordan Arbejdstilsynet arbejder, og det vil jeg inddrage Folketingets partier i, det siger sig selv, og det er jo også for at have en bred diskussion med Folketinget om det her nye redskab.
Liv Holm Andersen (RV), 2015-01-15:
Det er klart, og det har flere ordførere også været inde på, at det ikke er alle initiativerne, man fra alle steder er lige tilfredse med, og det vidner jo nok i virkeligheden om flere ting, både det her områdes kompleksitet, men også, og især, tror jeg, de mange og ofte meget modsatrettede interesser, der er på spil.
Brian Mikkelsen (KF), 2013-11-01:
Så hviler der et specielt ansvar på et parlament og på en regering for at sikre, at man, når vi nu ud fra empiri, ud fra objektive analyser, kan konstatere, at folk har betalt for meget i skat, så må bruge de ressourcer, der skal til, for at finde de mennesker og sørge for, at de får pengene betalt tilbage.
Tove Videbæk (KRF), 2001-04-03:
Angående tidshorisonten i det her, så kan der jo gå mere end 1 år imellem hvert læge- og tilsynsbesøg eller imellem rapporterne, for lægen skal minimum en gang om året besøge, så skal han skrive rapporter osv., osv., der går jo oceaner af tid med det her.
Malene Søgaard-Andersen (SF), 2011-01-19:
Jeg undrer mig bare lidt, for jeg antager, at hele ministerens ræsonnement om lærernes arbejdstid – hvor meget de arbejder og de 3.000 stillinger, det drejer sig om – tager udgangspunkt i den rapport eller det notat, eller hvad man så end vil kalde det, fra UNI-C.
Kirsten Brosbøl (S), 2007-03-21:
Jeg synes sådan set også, at statsministeren måske kunne blive hjulpet lidt på vej af den her artikel fra Ekstra Bladet, hvor der jo står to navne på kvindelige studieværter i DR, nemlig Trine Sick og Lene Johansen, altså at det skulle være disse to personer, som regeringen har set sig sur på.
Morten Dahlin (V), 2023-11-08:
Det kan være, at jeg bare er for simpelt et menneske og slet ikke er på samme intellektuelle niveau som hr. Martin Lidegaard, men jeg har svært ved at se, hvordan man skal have delvis åbne døre i en sag i en undersøgelseskommission, hvor dommerne så sidder og udspørger nogle, som de ikke ved hvad siger.
Ane Halsboe-Jørgensen (S), 2020-05-27:
Jamen for at svare meget konkret på det med tidshorisonten, er det hurtigst muligt, og for at svare på, hvad det er for en dialog, er det jo meget forskellige situationer, institutionerne er i: Nogle har haft flere år til det her, nogle har haft mindre tid, og nogle har aldrig haft et loft, men har indgået en frivillig aftale.
Ole Stavad (S), 1999-12-07:
De otte initiativer kræver kun lovgivning på det her ene punkt, men når vi har omtalt alle otte initiativer, er det, fordi der også er nogle af de andre initiativer, som i øvrigt også for en dels vedkommende ligger i andre ministerier, der kræver nogle bevillinger for at kunne føres ud i livet.
Søren Pind (V), 2016-05-24:
Beslutningsforslaget pålægger regeringen at tage de nødvendige initiativer til, at danske statsborgere over 15 år kan få tilladelse til at anskaffe, besidde og anvende peberspray i selvforsvar inden for rammerne af straffelovens bestemmelser om nødværge.
Bjarne Laustsen (S), 2007-03-20:
Men ellers var det jo sniksnak, for uanset om man forhandler eller ej, har man jo et politisk ansvar som parti, når man indgår en aftale, og derfor er det interessant at høre, hvorfor Dansk Folkeparti ikke syntes, at MAF-fartøjerne skulle have samme regler og vilkår som alle mulige andre helt fra starten.
Hans Kristian Skibby (DF), 2018-02-06:
Jeg synes, vi skal holde fast i, at dette må være enhver ledelse af en pensionskasses ypperste opgave, nemlig ud fra den danske lovgivning at sørge for at tilvejebringe det højest mulige afkast til dem, der putter penge ind i pensionskassen, altså danske lønmodtagere og alle andre.
Louise Frevert (DF), 2007-01-11:
At tale om nedskæringer og besparelser synes jeg faktisk heller ikke er helt korrekt, for når man er gået bibliotekarerne og bibliotekerne lidt på klingen, er det faktisk noget, de har spekuleret på at gøre igennem mange år, og vi, der har haft kendskab til biblioteksvæsenet og også har været ordførere på området og selv har haft vores gang på bibliotekerne i mange år, ved, at de her tiltag har været nogle, der har været på bedding igennem mange år.
Lene Espersen (KF), 2010-02-03:
Dels er der nogle låntagere i dag, som ingen mennesker vil låne penge til med den rente, vi end måtte sætte som statsfastsat loft, og de bliver altså presset ud på det rigtig slemme marked, hvor folk i læderjakker og med våben osv. kommer og kræver pengene ind, hvis de ikke bliver afleveret til tiden.
Sikandar Siddique (UFG), 2021-03-16:
Information om de ledige sendes til Erhvervsstyrelsen, der i forvejen har kontakt- og registerinformation om alle virksomheder. Ledige topposter formidles her på en hjemmeside, f.eks. via en portal med offentlig adgang, hvor alle interesserede kan abonnere på de ledige poster.
Peter Kofod (DF), 2024-05-22:
Når jeg vælger at tage det her emne op, selv om det måske befinder sig i kanten af beslutningsforslaget, så er det, fordi jeg egentlig synes, at vi har haft en rigtig god debat, og det har været en debat, som i hvert fald har lært mig noget nyt, og hvor jeg synes, der var nogle gode meldinger fra regeringsordførerne og fra ministeren.
Tom Behnke (FRI), 1999-11-24:
Vi er altså glade for opbakningen, og så vil jeg godt tage fat i en af de ting, der har været nævnt, og som jeg vil gøre til to, nemlig spørgsmålet om jagt. Hvad nu med alle disse dyr, der lider, når man går ud og jager og måske ved et uheld kommer til at anskyde et dyr?
Elsebeth Gerner Nielsen (RV), 2000-02-29:
Man kan også sige det på den måde, som en række af ordførerne var inde på, at formålet med lovforslaget er at give næring til den fødekæde, hvis slutprodukt f.eks. kan være en musikgruppe som Aqua, som netop har haft en kolossal succes med sin nyeste musik, som blev præsenteret på Diamanten for få dage siden.
Morten Bødskov (S), 2012-06-11:
Som sagt føler regeringen, at de aftaler, der er lavet, og de procedurer, der er beskrevet for spørgsmål vedrørende EU-sager i de forskellige beretninger, der ligger til grund for Folketingets Europaudvalgs samarbejde med regeringen, er ganske fyldestgørende, og at det giver et ganske udmærket grundlag for et godt samarbejde om dansk europapolitik.
Jørn Jespersen (SF), 2001-05-28:
Jeg har ikke mulighed for at sige så meget om TRIPS og intellektuelle rettigheder, men jeg tror, at det er et meget væsentligt aspekt, og det kommer vi til at forholde os mere konkret til, end vi fra dansk side har gjort hidtil, og vi skal også bruge meget tid på at arbejde med begreberne afkobling og økologisk effektivitet.
Yildiz Akdogan (S), 2009-02-04:
Mener ministeren, at Danmark lever op til sine forpligtelser, hvad implementeringen af EU's ligebehandlingsdirektiv om nedsættelse af en eller flere ligestillingsorganer angår, jf. direktivets artikel 8 a, og kan ministeren i givet fald begrunde, hvordan og af hvilke organer disse opgaver varetages?
Lars Barfoed (KF), 2012-05-24:
Men det er også overflødigt, for vi gør det alligevel, og det er populistisk, for der var ingen grund til at fremsætte det, medmindre man ville have det til at se ud, som om Enhedslisten har fundet de vises sten, og så retter vi alle sammen ind efter det, fordi Enhedslisten har fremsat det her forslag.
Pernille Schnoor (S), 2016-03-02:
Jeg læser spørgsmålet op: Anerkender ministeren, at det er et forholdsmæssigt stort beløb, nemlig 72 mio. kr., af skatteborgernes penge, som regeringen vil bruge på udflytning af blot 12 arbejdspladser på Dansk Jagt- og Skovbrugsmuseum, og at pengene kunne være anvendt til at skabe nye arbejdspladser i Norddjurs?
May-Britt Kattrup (LA), 2017-12-07:
De lever absolut ikke altid op til det, vi gerne vil have herindefra, og det er også derfor, vi ser de der grimme tilfælde, hvor plejen bare ikke er i orden, og hvor ældre bliver behandlet på en måde, som vi bare slet ikke kan være bekendt, og som vi skal lave om på.
Søren Gade (V), 2003-11-25:
Det vil det blive nu, idet der kan tages pant i andelsboligbeviset, og derved kan de unge familier, som har behov for en større andelsbolig, optage et lån i banken på fornuftige økonomiske vilkår og derved købe et andelsboligbevis, også på Islands Brygge eller andre steder, hvor der er meget dyre andelsboligbeviser.
Mogens Lykketoft (S), 1999-12-15:
Fru Gitte Seeberg gav udtryk for stor tilfredshed med politiaftale, sundhedsaftale, satsforlig, førtidspensionsaftale og vejaftale m.v., og jeg skal også gerne kvittere, for vi er meget glade for, at vi i hvert fald et stykke ad vejen har kunnet inddrage også Det Konservative Folkeparti i et fornuftigt samarbejde.
Nikolaj Villumsen (EL), 2014-04-11:
Kigger man på, hvad der blev sagt op til de folkeafstemninger, der trods alt har været afholdt om EU, så oplever man, at der jo da er den ene EU-tilhænger efter den anden, der forsikrer befolkningen om, at EU aldrig kommer til at blande sig i vores velfærdspolitik, i vores arbejdsmarkedspolitik, i vores skattepolitik og i vores socialpolitik.
Charlotte Dyremose (KF), 2004-12-01:
Vi kan alle sammen blive enige om, at der er nogle unge mennesker, der drikker alt for meget, uanset hvad de måtte drikke, men det ændrer ikke ved, at jeg mener, det trods alt er mere hensigtsmæssigt, at man drikker noget af det, man bliver lidt langsommere beruset af.
Christian Langballe (DF), 2016-02-10:
Nu er det jo altså svært at vide, hvad en efterretningstjeneste foretager sig – det er sådan set også det, der er kvaliteten i det – men så vidt jeg har forstået, angår det tjek jo udelukkende straffelovens kapitel 12 og 13, og det vil sige, at det vil være ting, der angår terror eller i hvert fald noget, der ligner.
Anders Samuelsen (RV), 2003-12-17:
Vi respekterer, at på nuværende tidspunkt er der ingen argumenter, der har kunnet overbevise Venstres folketingsgruppe om, at det kunne være et nyttigt redskab, på trods af at beskæftigelsesministeren har udtalt sig positivt om det og har sagt, at her er der en problemstilling, som skal løses.
Christian Langballe (DF), 2017-12-05:
Jeg har prøvet, synes jeg, at få nogle svar fra ministeren, men jeg synes, at det, jeg har fået, har været sådan lidt det her med, at det kan være og man kan gøre osv. osv., men ikke noget med, hvorvidt der så faktisk sættes en proces i gang, der drejer sig om at tilbagekalde den her anerkendelse.
Søren Pind (V), 2014-05-08:
Kunne hr. Finn Sørensen forklare mig, når han nu kaster sig ud i statsretlige betragtninger, hvori han mener forskellen på regeringens forpligtelse til henholdsvis at følge en folketingsbeslutning vedtaget i Folketinget, henholdsvis at følge et lovforslag indstillet til ministerens underskrift er?
Anne Baastrup (SF), 2011-12-20:
Skal jeg forstå det sådan, at Venstres ordfører nu med opbakning fra hele Venstres folketingsgruppe har meddelt Folketinget, at hele det grundlag, som den tidligere statsminister havde til at beslutte, at der skulle nedsættes en undersøgelseskommission, nu ikke længere har Venstres folketingsgruppes opbakning?
Aage Frandsen (SF), 2002-02-07:
Vi synes princippet - som ikke blev gennemført generelt - burde have været sådan, og det tror jeg også vi var nået frem til, hvis vi havde fortsat forhandlingerne, at de kortuddannede altid skal have den type uddannelse gratis, mens de, der har uddannelse i forvejen, godt kan betale lidt.
Kristian Thulesen Dahl (DF), 2005-02-24:
Den ene er, om hr. Frank Jensen er enig med Dansk Folkeparti i, at fra der bliver udskrevet en folkeafstemning om forfatningen, til den bliver afholdt, bør der gå mindst 6 måneder, så der er god tid til, at alle kan engagere sig i debatten.
Stiig Wæver (KF), 2003-11-07:
I den løbende udvikling af daginstitutions- og skolefritidsområdet er sikkerhed, rummelighed og sunde miljøer vigtige parametre at stille, og derfor glæder vi os over at kunne konstatere, at det også er det billede, der tegner sig generelt på området. For tydeligt er det jo, at pædagoger, forældre og kommunalbestyrelser alle er ivrige efter at opfylde og arbejde konstruktivt med krav og standarder på området, og til selv samme indsats er der jo netop i forhold til sikkerhed og trivsel udarbejdet en lang række pjecer, hvor der kan indhentes inspiration og støtte til det samme. Børns bedste vil vi alle, og det samme gør sig naturligvis også gældende for institutionsledere, forældrebestyrelser og kommunalpolitikere.
Pernille Rosenkrantz-Theil (S), 2020-11-05:
Det er jo en lille gruppe elever, vi taler om, om året og på landsplan, men selv om det kun berører få, skal vi få lavet lovgivningen på en måde, så den er rimelig og ordentlig og ikke kommer til at lægge snubletråde ud for nogle, som vi jo fundamentalt set gerne vil have har de bedst tænkelige liv og så vidt muligt får de samme muligheder som alle andre børn og unge, også når det gælder deres uddannelse.
Lone Dybkjær (RV), 2006-01-19:
Angående kravene til pædagogerne tror vi faktisk, at netop fordi det er det, de er uddannet til, er det bedre at give pædagogerne mulighed for at gøre det, de tror er rigtigt, frem for at sende en stribe planer med dertil hørende kontrolforanstaltninger ned over dem.
Troels Ravn (S), 2007-06-01:
Men indtil da, indtil forholdene er til det, skal de have lov til at uddanne sig, og de skal have lov til at arbejde, de skal have lov til at kvalificere sig, være hele mennesker, som kan være en ressource, også når de vender hjem, og ikke sidde og sygne hen på asylcentrene.
Majbrit Berlau (EL), 2005-11-25:
Tuesday, January 31, 2006 1:45 PM spidsen for opførelsen af et væld af nye ungdomsboliger, så de 18-årige har et sted at flytte hen, eller om det er sådan, at man finder det rimeligt, at folk rent faktisk kan miste op til 6.000 kr. om året.
Sara Emil Baaring (S), 2023-10-24:
Den 28. september 2022 besluttede den socialdemokratiske mindretalsregering i samarbejde med Venstre, Socialistisk Folkeparti, Radikale Venstre, Det Konservative Folkeparti og Liberal Alliance at sænke klasseloftet i folkeskolen til 26 elever i børnehaveklassen og i 1. og 2. klasse.
Peter Kofod (DF), 2024-04-09:
Det er meget væsentligt, at vi som borgere i et frit land og også omverdenen kan have tillid til det, vores efterretningstjenester går og foretager sig, og derfor synes jeg, at vi fortjener en undersøgelse, der er væsentlig mere tilbundsgående end det, der er lagt op til her.
Frank Aaen (EL), 2005-04-28:
Jo, men så var der ikke noget til hinder for, at vi her i Folketinget i dag i enighed fandt en tekst, hvor vi klart sagde, at vi tager afstand fra den umenneskelige og nedværdigende behandling, der har fundet sted på Guantánamo, og at den har været et resultat af den officielle politik bemyndiget fra højeste sted i den amerikanske regering, og at vi opfordrer dem til at ophøre med at torturere og give dårlig behandling og give fangerne enten en retfærdig rettergang eller løslade fangerne i tråd med international ret